section_heading: Odlike
paragraph_text: Njegov plan, monumentalne građevine i palače elite svjedoče kako je Caral bio obredno središte snažne vjerske ideologije. Također, kipu (sustav čvorova koji su koristile andske civilizacije za zabilježavanje podataka) koji su pronađeni u Caralu svjedoče da je u njemu postojalo složeno i razvijeno društvo. Uz to, izostanak bilo kakvih nalaza oružja i osakaćenih tijela dovodi do zaključka kako se radilo o miroljubivoj kulturi utemeljenoj na trgovini i zabavi. U prilog tomu svjedoči i pronalazak 32 flaute od kostiju kondora i pelikana, te 37 truba od kostiju ljama i jelena. One su pronađene u jednoj od piramida i datirane su u oko 2170. pr. Kr. (+-90 god.).<ref>R. Haas Shady i W. J. Creamer, Dating Caral, a Pre-ceramic Site in the Supe Valley on the Central Coast of Peru, [http://dx.doi.org/10.1126%2Fscience.1059519 Science br. 292.], str. 723-726. Preuzeto 27. siječnja 2012. Od ostalih nalaza na lokalitetu ističe se otkriće dječjeg groba u kojemu je beba bila umotana i pokopana s ogrlicom od kamenih perli, ali i pletenih korpi za nošenje kamenja koje su datirane u oko 2627. pr. Kr. Kako niži slojevi lokaliteta još nisu iskopani, postoje pretpostavke kako je on još stariji.<ref>Laurent Belsie, Civilization lost?, The Christian Science Monitor, 3. siječnja 2002. Preuzeto 27. siječnja 2012.